विपक्ष जहां विदेश मंत्री सुषमा स्वराज और राजस्थान व मध्य प्रदेश के मुख्यमंत्रियों के इस्तीफे की मांग कर रहा है वहीं लोकसभा में भाजपा ने वाड्रा की फेसबुक पर की गई एक टिप्पणी को उठाते हुए संसद की छवि खराब करने के लिए उन्हें संसद में तलब कर उनके खिलाफ कार्रवाई की मांग की। भाजपा के प्रह्लाद जोशी ने वाड्रा की टिप्पणी को संसद पर हमला बताते हुए कहा कि इससे संसद की गरिमा को ठेस पहुंची है। उन्होंने मांग की कि वाड्रा को तुरंत सदन में बुलाकर उन्हें उनकी टिप्पणी के लिए दंडित किया जाए।